*Na osnovu čl.32. stav 1. tačka 26. Zakona o lokalnoj samoupravi („Sl.list RCG“ br.42/03, 28/04, 75/05, 13/06, „Sl.list CG“ br.3/10, 73/10, 38/12), a u vezi sa čl.53. Zakona o radu („Sl.list CG“ br.49/08, 26/09, 88/09, 26/10 i 59/11) i čl.42. Statuta opštine Rožaje („Sl.list CG – opštinski propisi“ br.9/11) Skupština opštine Rožaje, na sjednici održanoj dana 20.05.2015.godine,* ***d o n i j e l a je***

***ODLUKA***

***O RADNOM VREMENU***

***I OPŠTE ODREDBE***

*Član 1.*

*Ovom Odlukom uredjuje se radno vrijeme poslovnih objekata privrednih društava, pravnih lica i preduzetnika kojima se pružaju usluge gradjanima u oblasti PTT saobraćaja, komunalne djelatnosti, trgovine, ugostiteljstva, zanatstva, kulture i sporta, igara na sreću i zabavnih igara, bankarsko poslovanje, elektrodistribucija, zdravstva, obrazovanja, zavod za zapošljavanje, javni prevoz putnika na teritoriji opštine Rožaje (u daljem tekstu: privredni subjekti).*

*Član 2.*

*U smislu zakona kojim se uredjuje oblast rada, privredni subjekat dužan je da donese Odluku o rasporedu radnog vremena u skladu sa rasporedom radnog vremena utvrđeno ovom odlukom.*

*Član 3.*

*Privredni subjekat dužan je, da dostavi odluku posebnoj službi lokalne uprave nadležnoj za poslove komunalnog nadzora (u daljem tekstu: komunalna policija) radi ovjere štambilja.*

*Odluku iz stava 1. ovog člana, privredni subjekat dužan je da drži u objektu u kome obavlja djelatnost.*

*Član 4.*

*Kako je radno vrijeme za odredjenu djelatnost ili na odredjenim poslovima propisano ovom odlukom u odredjenom trajanju, nadležni organ privrednog subjekta može Odlukom o rasporedu radnog vremena utvrditi i kraće radno vrijeme u granicama propisanog intervala, a uz saglasnost nadležnog organa opštine.*

*Član 5.*

*Radno vrijeme određuje se za ljetnji i zimski period i to:*

* *Ljetnji period traje od 01. aprila do 01. novembra,*
* *Zimski period traje od 01. novembra do 01. aprila.*

*Član 6.*

*Radno vrijeme za odredjenu djelatnost propisano ovom Odlukom u različitom trajanju u ljetnjoj i zimskoj sezoni, privredni subjekat koji obavlja djelatnost tokom cijele godine dužan je da utvrdi i istakne početak i završetak radnog vremena posebno za ljetnju, a posebno za zimsku sezonu.*

*Privredni subjekat koji obavlja djelatnost sezonski, u smislu posebnog zakona kojim se uredjuje turizam, dužan je da utvrdi i istakne radno vrijeme za tu sezonu*

*Član 7.*

*Početak i završetak radnog vremena ističe se na vidljiv i jasan način, na ulazu u objekte u kojima se obavlja djelatnost, u skladu sa posebnim zakonima i ovom odlukom.*

*Član 8.*

*Raspored radnog vremena mora biti odštampan, ovjeren od strane poslovodnog organa i na vidljiv i jasan način istaknut na ulazu u poslovnu prostoriju.*

*Raspored sadrži dnevne intervale rada objekta i to:*

* *Ponedeljak - petak od\_\_\_\_\_\_ do \_\_\_\_\_\_\_*
* *Subota od\_\_\_\_\_\_\_\_\_\_\_ do\_\_\_\_\_\_*
* *Nedelja od\_\_\_\_\_\_\_\_\_\_ do\_\_\_\_\_\_*

*Ukoliko objekat ne radi nedjeljom na rasporedu mora stajati oznaka* ***„NE RADI“.***

*Član 9.*

*Rad u objektima iz člana 1.stav 1. ove odluke, privredni subjekti moraju organizovati u skladu sa zakonom, tako da se ne uznemiravaju gradjani koji stanuju ili rade u susjedstvu.*

*Uznemiravanjem gradjana smatra se ometanje ljudi, emitovanjem buke, izvodjenjem muzičkih i drugih sadržaja, korišćenjem muzičkih instrumenata i drugih zvučnih uredjaja, kao i uznemiravanje gradjana mehaničkim izvorima buke i zvučnim signalima, vikom, emitovanjem isparenja, nadražujućih mirisa i drugo.*

*Uznemiravanjem gradjana utvrdjuje se neposrednim opažanjem od strane nadležnog inspektora ili drugog službenog lica, izjavama svjedoka, izvještajem ovlašćene organizacije, i na drugi način u skladu sa zakonom.*

***II POSEBNE ODREDBE***

***RADNO VRIJEME PREMA VRSTI DJELATNOSTI***

1. ***PTT saobracaj***

*Član 10.*

*Šalterske službe poštansko – telegrafskog i telefonskog saobraćaja radiće sa strankama prema radnom vremenu utvrdjenom odlukom poslovodnog organa u skladu sa opštim aktom PTT i jedinstvenim aktom o radnom vremenu svih jedinica PTT mreže, odnosno Telekoma Crne Gore.*

1. ***Komunalne djelatnosti***

*Član 11.*

*Obavljanje odredjenih poslova u komunalnim djelatnostima, čija priroda i potrebe zahtijevaju kontinuitet, službe za hitnu intervenciju organizuju dežurstva u vremenu od 00,00 do 24,00 časa (snabdijevanje vodom, održavanje čistoće, prečišćavanje i odvodjenje otpadnih voda, isporuka komunalnih proizvoda, održavanje i korišćenje deponija, javna rasvjeta, poslovi hitnih intervencija i slično) uključujući i neradne i praznične dane.*

*Na poslovima naplate komunalnih usluga privredni subjekti rade svakog radnog dana od 07,00 do 15,00 časova.*

*Član 12.*

*Zelena pijaca radi svakog dana u ljetnjoj sezoni od 07,00 – 18,00 časova, a u zimskoj od 08,00 – 16,00 časova.*

*Mješovita pijaca radi svakog dana u ljetnjoj sezoni od 08,00 – 18,00 časova, a u zimskoj sezoni od 08,00 - 16,00 časova, a nedjeljom i u dane državnih i drugih praznika od 08,00 – 15,00 časova.*

*Stočna pijaca radi petkom u sedmici od 08,00 – 14,00 časova.*

*Pijaca za prodaju polovnih motornih vozila i priključnih vozila radi petkom u sedmici 08,00 – 14,00 časova.*

1. ***Trgovina***

*Član 13.*

*Trgovinski objekti su maloprodajni objekti u kojima se obavlja prodaja robe na malo potrošačima radi zadovoljenja njihovih potreba u prostorijama za to namijenjenih, ili izvan tih prostorija, kao što su prodavnice, samousluge, diskont, robne kuće, specijalizovane prodavnice za prodaju štampe i duvana, kiosk, trgovinski centar, zelene pijace, mješovite pijace, stočne pijace, benzinske stanice i drugi objekti.*

*Član 14.*

*Privredni subjekat koji vrši promet robe - prodavnice na malo radi od 07,00 – 21,00 časa u ljetnjoj i od 08,00 – 20,00 časova u zimskoj sezoni.*

*U dane državnih i drugih praznika privredni subjekti koji se bave prometom životnih namirnica, moraju odrediti dežurni objekat koji će raditi prema rasporedu utvrđenom u skladu sa Odlukom o radnom vremenu i dužni su da na vidnom mjestu istaknu obavještenje sa nazivom i adresom dežurnih objekata.*

*Trgovinski centar u smislu ove odluke koji predstavlja skup trgovinskih, zanatskih i ostalih pratećih sadržaja, kao i super marketi organizovaće rad u ljetnjoj sezoni od od 08,00 – do 23,00 časa i u zimskoj sezoni od 08,00 – 22,00 časa.*

*Član 15.*

*Privredni subjekat koji pruža trgovinske usluge (agencijske, posredničke i sl.) izuzev usluga pijace, radi od 08,00 – 16,00 časova.*

*Član 16.*

*Benzinska stanica u ljetnjem vremenu radi svakog dana od 00,00 - 24,00 časa, a u zimskom periodu od 06,00 – 24,00 časa.*

1. ***Ugostiteljstvo***

*Član 17.*

*Ugostiteljski objekat je funkcionalno povezan, posebno uredjen i opremljen prostor koji ispunjava propisane minimalno tehničke i sanitarno-higijenske uslove za pružanje ugostiteljskih usluga, odnosno za obavljanje ugostiteljske djelatnosti.*

*1. Primarni ugostiteljski objekti za pružanje usluge smještaja i usluge pripremanja i usluživanja hrane i pića (hotel, motel, hostel, pansion, turističko naselje, etno selo, prenoćište, kuća, apartman, soba).*

*2. Komplemetarni ugostiteljski objekti za pružanje usluge smještaja i usluge pripremanja i usluživanja hrane i pića (gostionica, planinarski dom, odmaralište, kamp, lovačka vila).*

*3. Ugostiteljski objekti za pružanje usluge pripremanja i usluživanja hrane i pića (restoran, picerija, konoba, kafe bar, kafana, kafić, kafeterija, bistro pivnica, krčma, katering objekti, objekti brze hrane, objekti jednostavnih usluga, poslastičarnica, pečenjara, kantina).*

*Član 18.*

*Ugostiteljski objekat iz primarne grupe ugostiteljskih objekata (hotel, pansion motel, turističko naselje, etno selo, eko lodge vila) za pružanje usluge smještaja i usluge pripremanja i usluživanja hrane i pića, utvrdjen je posebnim zakonom koji reguliše oblast turizma, radi svakog dana od 07,00 – 24,00 časa u ljetnjem periodu i od 07,00 – 23,00 časa u zimskom periodu.*

*Ugostiteljski objekat iz komplementarne grupe ugostiteljskih objekata za pružanje usluge smještaja (kuća za iznajmljivanje, turistički apartman, soba za iznajmljivanje, planinarski dom, kamp) i ugostiteljski objekti za pružanje usluge pripremanja i usluživanja hrane i pića (klasični, specijalizoani i nacionalni restoran, picerija, konoba, cafe bar, kafana, kafić, kafeterija, bistro pivnica, krčma, catering objekti, objekat brze hrane i objekat jednostavnih usluga – poslastičarnica, pečenjara, kantina i slično) radi od 07,00 – 24,00 časa u ljetnjem periodu i od 07,00 – 23,00 časa u zimskom periodu.*

*A za dane vikenda (petak, subota i nedjelja) i dane državnih praznika radno vrijeme može biti odredjeno za vrijeme ljetnje sezone u ljetnjem periodu u intervalu od 07,00 do 01,00 časa narednog dana i u vrijeme zimske sezone od 07,00 do 24,00 časa, uz prethodno pribavljeno odobrenje od nadležnog organa Sekretarijata za ekonomski razvoj i preduzetništvo opštine Rožaje.*

*Član 19.*

*Ugostiteljski objekat vrste disko klub – bar, noćni klub – bar koji se nalazi u stambenoj zgradi, može raditi u intervalu od 21,00 – 24,00 časa u ljetnjem periodiu i od 20,00 - 23,00 časa u zimskom periodu.*

*Ugostiteljski objekti vrste restoran, noćni klub, disko klub, ukoliko rade u okviru hotela, svoje radno vrijeme moraju uskladiti sa intervalom radnog vremena predvidjenog ovom odlukom, za vrstu objekata kojoj oni pripadaju.*

*Recepcije hotela i sadržaji za smještaj gostiju mogu raditi od 00,00 – 24,00 časa.*

*Objekti iz stava 1. ovog člana koji nijesu locirani u blizini hotelskog ili stambenog kompleksa i imaju adekvatnu izolaciju od buke, u skladu sa važećim propisima i pribavljenim dokazima nadležnog organa, čija čujnost ne prodire na otvoreni prostor, mogu raditi od 19,00 – 03,00 časa narednog dana, uz prethodno pribavljeno odobrenje od nadležnog organa Sekretarijata za ekonomski razvoj i preduzetništvo opštine Rožaje.*

*Član 20.*

*Privredni subjekti koji obavljaju djelatnost u ugostiteljskim objektima koji se nalaze u stambenim zgradama, dužni su da u okviru maksimalno utvrdjenog radnog vremena propisano ovom odlukom, odrede trajanje i raspored svog radnog vremena i istaknu ga na glavnom ulazu, ili na drugom vidnom mjestu na objektu.*

*Radno vrijeme ugostiteljskih objekata za pružanej usluge ishrane i pića koji se nalaze na autobuskoj stanici ili u trgovinskim centrima odredjuje se u skladu sa radnim vremenom stanice ili centra.*

*Član 21.*

*Bašte i terase ugostiteljskih objekata koje su u funkciji ugostiteljskih objekata rade sa početkom i završetkom radnog vremena koje je odredjeno za ugostiteljski objekat.*

*Član 22.*

*Turistička organizacija opštine Rožaje radi svakog dana od 08,00 – 16,00 časova*

1. ***Zanatstvo***

*Član 23.*

*1. Zanatski objekti u kojima se pružaju usluge prvenstveno upotrebom posebne vještine radi izrade, dorade ili opravke raznih predmeta, kao što su obućarske, krojačke, sajdžijske, kovačke, servisi i sl.*

*2. Zanatski objekti u kojima se pružaju lične usluge, kao što su frizerske, kozmetičke, pedikirske, manikirske i sl.*

*3. Zanatski objekti u kojima se pružaju usluge umjetničkih i starih zanata, domaće radinosti, odnosno obavljaju poslovi oblikovanja plemenitih metala, materijala, kamena, drveta, tekstila, stakla i drugih materijala, pri čijoj izradi dolazi do izražaja lični ukus i vještina proizvodjača.*

*4. Zanatski objekti u kojima se vrši proizvodnja i prodaja životnih namirnica kao što su: pekare, poslastičarnice, mesare.*

*Privredni subjekat koji pruža zanatske usluge radi od 08,00 – 21,00 časova u ljetnjoj i od 08,00 – 20,00 časova u zimskoj sezoni.*

*Zanatski objekti u kojima se vrši proizvodnja i prodaja hljeba, peciva i bureka (pekarske radnje) rade svakog dana u skladu sa radnim vremenom pekarske radnje, sa vidno istaknutim radnim vremenom u objektu, i isti mogu raditi duže od radnog vremena odredjeno ovom odlukom uz saglasnost nadležnog opštinskog organa, pod uslovom da se vršenjem djelatnosti u tim objektima ne uznemiravaju gradjani koji stanuju ili rade u susjedstvu.*

1. ***Kultura i sport***

*Član 24.*

*Biblioteke i čitaonice rade svakog radnog dana od 08,00 do 20,00 časova.*

*Bioskop radi od 08,00 – 23,00 časa.*

*Zavičajni muzej radi svakog radnog dana od 08,00 – 16,00 časova osim vikendom, ili izuzetno u slučaju najavljenih diplomatskih i grupnih turističkih posjeta objekat iz stava 1.ovog člana radi i u dane koji su ovim članom propisani kao neradni i u praznične dane.*

*Član 25.*

*Sportski centar (košarkaški, fudbalski i teniski teren radi svakog radnog dana od 08,00 – 16,00 časova, a u izuzetnim propisanim i predvidjenim terminima od 19,00 do 23,00 časa.*

1. ***Igre na sreću i zabavne igre***

*Član 26.*

*Kazino i objekat u kojem se priredjuju igre na sreću na automatima, tombole i kladioničke igre radi od 08,00 – 24,00 časa u ljetnjem periodu i od 08,00 – 23,00 časa u zimskom periodu.*

*Član 27.*

*Objekat u kojem se priredjuju zabavne igre (računar, simulator, video automat, fliper, bilijar i sl.) radi od 08,00 do 22,00 časa u ljetnjoj sezoni i od 09,00 do 20,00 časova u zimskoj sezoni.*

1. ***Banke***

*Član 28.*

*Šalterske službe radiće svakog radnog dana u vremenu utvrdjenom odlukom poslovodnog organa u skladu sa opštim aktom, s tim da radno vrijeme mora biti u intervalu:*

* *Šalterske službe u bankama i menjačnicama radiće od 08,00 – 21 čas u ljetnjem periodu i od 08,00 – 20,00 časova u zimskom periodu.*

*Nedjeljom i u dane državnih praznika prema odluci poslovodnog organa u intervalu od 08,00 – 19,00 časova.*

1. ***Elektrodistribucija***

*Član 29.*

*Preduzeće za distribuciju električne energije dužno je obezbijediti dežurstvo od 00,00 do 24,00 časa svakog dana u toku cijele godine.*

1. ***Zdravstvo***

*Član 30.*

*Ambulante službe u Domu zdravlja pružaće zdravstvene usluge gradjanima svakog radnog dana od 07,00 – 20,00 časova.*

*Službe hitne medicinske pomoći radiće od 00,00 – 24,00 časa.*

*Dežurna apoteka radiće od 00,00 – 24,00 časa.*

*Ostale apoteke radiće u skladu sa odredbama ove odluke koje se odnose na maloprodajne objekte.*

1. ***Obrazovanje***

*Član 31.*

*Ustanove iz oblasti obrazovanja radiće svakog radnog dana u vremenu utvrdjenom odlukom poslovodnog organa u skladu sa opštim aktom u intervalu od 07,00 – 20,00 časova.*

1. ***Područne službe i fond zapošljavanja***

*Član 32.*

*Područne službe i fond – Zavod za zapošljavanje radiće sa strankama svakog radnog dana prema radnom vremenu utvrdjenom odlukom poslovodnog organa u skladu sa opštim aktom od 08,00 – 16,00 časova.*

1. ***Javni prevoz putnika***

*Član 33.*

*Preduzeća i preduzetnici koji obavljaju djelatnost prevoza putnika radiće prema odluci poslovodnog organa, odnosno preduzetnika koji mora biti u skladu sa potrebama područja na kojem se prevoz vrši u skladu sa propisima o vršenju javnog prevoza.*

*Autobuska stanica radiće: od 00,00 – 24,00 časa u ljetnjem periodu i od 06,00 – 21,00 časova u zimskom periodu.*

*Ostale šalterske službe za pružanje informacija, kupovine karata i slično, moraju otpočeti sa radom najmanje 30 minuta prije polaska prevoznog sredstva.*

***III RADNO VRIJEME DUŽE OD PROPISANOG***

*Član 34.*

*Nadležni organ može,na zahtjev subjekta koji se bavi djelatnostima iz člana 1. ove odluke,donijeti rješenje kojim će odobriti radno vrijeme duže od vremena propisanog ovom odlukom.*

*Član 35.*

*Subjekti koji se bave djelatnostima iz čl1. ove odluke, dužni su radi pribavljanja odobrenja o radnom vremenu dužem od propisanog ovom odlukom, da ispune sljedeće uslove i to:*

* *U oblasti trgovine za sve objekte u kojima se obavlja promet na malo, a isti su locirani na prometnim lokacijama (u blizini autobuske stanice), kao i zonama gdje je gustina naseljenosti veća uz pribavljeno mišljenje komunalne policije u pogledu poštovanja komunalnog reda i radnog vremena, a za objekte locirane u stambenim zgradama uz prethodno pribavljenu saglasnost Skupštine etažnih vlasnika.*
* *U oblasti ugostiteljstva za objekte u kojima se emituje muzika u užoj gradskoj zoni uz prethodno pribavljeno mišljenje organa nadležno za javni red i mir, i komunalne policije sa aspekta upotrebe izvora buke i poštovanja graničnih vrijednosti nivoa buke, a za ugostiteljske objekte locirane u dijelu kolektivnih stambeno-poslovnih zgrada uz prethodno pribavljenu saglasnost Skupštine etažnih vlasnika.*
* *Za zanatsku djelatnost, zavisno od prirode djelatnosti uz prethodno pribavljeno mišljenje stručne institucije o primijenjenim mjerama od zaštite buke.*
* *U oblasti sporta, uz pribavljeno mišljenje Komunalne policije i organa nadležnog za javni red i mir.*

*Mišljenje i saglasnost nadležnih organa iz stava 1. ovog člana, odnosi se na period od 6 mjeseci prije podnošenja zahtjeva za odobravanje radnog vremena dužeg od propisanog.*

*Član 36.*

*Po zahtjevu privrednog subjekta, privremeno se može odobriti radno vrijeme duže od (dva sata) propisanog ovom Odlukom na osnovu rješenja nadležnog organa u trajanju do 2 (dva) mjeseca, tim što se može produžavati pod uslovima utvrdjenim ovom odlukom.*

*Privredni subjekat koji počinje sa obavljanjem djelatnosti može pokrenuti postupak za produženje radnog vremena protekom roka od 30 dana od dana početka obavljanja djelatnosti.*

*U slučaju iz stava 1. ovog člana, produženo radno vrijeme odobrava se na period od dva mjeseca.*

*Član 37.*

*Izuzetno nadležni organ može odobriti produženo radno vrijeme i duže od 2 sata od propisanog i to:*

* *Trgovinskim objektima koji se bave prometom životnih namirnica, koji mogu raditi od 00,00 – 24,00 časova, pod uslovima sa obavezom isticanja na objektu radnog vremena „NON – STOP“.*
* *Ugostiteljskim objektima tipa brze hrane (za usluge proizvodima za ponijeti ili koji se konzumiraju u hodu bez usluživanja) i pekarama koje mogu raditi do 02,00 časova u ljetnjem i zimskom periodu.*

*Član 38.*

*Produženo radno vrijeme ugostiteljskim objektima za organizovanje svadbi i drugih proslava može se odobriti najduže do 03,00 časa narednog dana, u ugostiteljskom objektu u kome se organizuje proslava državnih i drugih praznika ili proslava mature, u skladu sa zakonom.*

*U slučaju iz stava 1. ovog člana, zahtjev se podnosi najmanje pet dana prije organizovanja za koji se traži produženje radnog vremena.*

*Član 39.*

*Uz zahtjev za odobrenje produženog radnog vremena, organu lokalne uprave nadležnom za poslove preduzetništva (u daljem tekstu: nadležni organ) podnosi se:*

* *kopija potvrde o registraciji preduzetnika CRPS,*
* *rješenje o ispunjavanju uslova za obavljanje ugostiteljske djelatnosti, ili prijava za trgovinu i zanatstvo,*
* *odluka nadležnog organa privrednog subjekta o rasporedu radnog vremena,*
* *pribavljeno mišljenje komunalne policije u pogledu poštovanja komunalnog reda i radnog vremena,*
* *pribavljeno mišljenje organa nadležnog za javni red i mir.*

*Član 40.*

*Nadležni organ lokalne uprave donosi rješenje o produženom radnom vremenu uz prethodno mišljenje komunalne policije i organa državne uprave nadležnog za održavanje javnog reda i mira (u daljem tekstu: policija) i iste obavještava o izdatom rješenju .*

*Organi iz stava 1 ovog člana daju prethodno mišljenje za produženje radnog vremena u roku od 8 dana od kada je zatražena.*

*Izuzetno, po zahtjevu privrednog subjekta iz člana 38 ove odluke nadležni organ lokalne uprave riješava bez prethodne saglasnosti komunalne policije i policije za javni red i mir.*

***IV N A D Z O R***

*Član 41.*

*Inspekcijski nadzor nad sprovodjenjem ove odluke vrši komunalna policija, izuzev za prekršaje za koje je posebnim zakonom propisana nadležnost inspektora u odgovarajućoj oblasti.*

***V PRELAZNE I ZAVRŠNE ODREDBE***

*Član 42.*

*Privredni subjekat koji vrši djelatnosti iz člana 1. ove odluke dužan je da uskladi radno vrijeme sa odredbama ove odluke u roku od 30 dana od dana stupanja na snagu iste.*

*Odluka o rasporedu radnog vremena iz člana 2, 3 i 4. ove odluke dostavlja se nadležnom komunalnom organu opštine Rožaje u roku od 8. dana od dana uskladjivanje.*

*Član 43.*

*Danom stupanja na snagu ove Odluke prestaje da važi Odluka o radnom vremenu („Sl.list CG – opštinski propisi“ br.29/05)*

*Član 44*

*Upravni postupci za izdavanje odobrenja za produženo radno vrijeme započeti prije stupanja na snagu ove Odluke, okončaće se u skladu sa odredbama Odluke o radnom vremenu („Sl.list CG opštinski propisi“ br.29/05).*

*Član 45.*

*Ova Odluka stupa na snagu osmog dana od dana objavljivanja u „Sl.listu Crne Gore – opštinski propisi“*

***Broj: 145***

***Rožaje, 26.05.2015. god.***

***SKUPŠTINA OPŠTINE ROŽAJE***

***PREDSJEDNIK SKUPŠTINE,***

***Husein Kurtagić,prof.***